Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: a 109/1997. (XII. 30.) FM rendelethez
Paragraph Index: 305

2. Mezőgazdasági kistermelők integrálása tekintetében tevékenységi kör megkötése nélkül igénybe vehetik továbbá azok a termeltetést (integrátori tevékenységet) folytató vállalkozások, amelyek a mezőgazdasági terméket közvetlenül a mezőgazdasági kistermelővel (az SZJA-ról szóló törvény 3. §-ának 19. pontjában jelölt termelők), valamint az adóévben négymillió forint bevételt el nem érő mezőgazdasági egyéni vállalkozóval kötött, legalább a támogatással igénybe vett hitel futamidejére szóló termeltetési, értékesítési szerződés keretében állíttatják elő. További feltétel, hogy a megtermelt mezőgazdasági terméket legalább a finanszírozás mértékének megfelelő értékben megvásárolják. A támogatott hitel az integrált termelők részére végzett szolgáltatásokkal kapcsolatos forgóeszközigény fedezetére is felhasználható. Hitelkérelem benyújtására és a hitelekhez kapcsolódó kedvezmények elnyerésére az előző pontban meghatározott tevékenységet folytató, felszámolási vagy végelszámolás alatt nem álló azon jogi személy vagy jogi személyiség nélküli gazdasági társaság, végrehajtási eljárás alatt nem álló egyéni vállalkozó, valamint az SZJA-ról szóló törvény szerint mezőgazdasági őstermelői igazolvánnyal rendelkező magánszemély jogosult, aki, vagy amely lejárt határidejű adó-, vám-, egészség-, nyugdíjbiztosítási járulék hátralékkal nem rendelkezik, azt igazolja, illetőleg arról nyilatkozik. A hiteleket/kölcsönöket a mezőgazdasági termelők gazdálkodásuk tartós forgóeszköz szükségletének fedezetére vehetik igénybe, beleértve a termelésnövelés, termelési szerkezetváltás, esetleges új tevékenységek beindításához szükséges forgóeszköz-növekmény biztosítását is. Beruházás kivételével minden olyan ráfordítás finanszírozható belőle, amely a mezőgazdasági tevékenység végzésével kapcsolatos. Ez a korlátozás a szövetkezeti tagi kölcsönökre nem vonatkozik. A hitel/kölcsön nem kötődik konkrét termelői tevékenységekhez, üzleti tervben bemutatott vállalkozás finanszírozását szolgálja. Egyetlen feltétel, hogy a vállalkozás a támogatási rendeletben meghatározott mezőgazdasági tevékenység végzéséhez vegye azt igénybe. A hiteleket a hitelintézetek nyújtják az alábbi feltételekkel: — egy pályázó által elnyerhető kedvezményezett hitelösszeg felső határa termelői hitelek esetén legfeljebb százmillió forint lehet, és ebbe az összegbe az 1997-ben engedélyezett hitel nem számítható be. Kistermelők és mezőgazdasági egyéni vállalkozók (négymillió forint alatt) integrálása esetén — a hitel futamidejére kötött — termeltetési keretszerződésekben a termékfelvásárlás évére rögzített teljes felvásárlási összeg száz százalékát lehet ebből a szempontból figyelembe venni; — a futamidő 4—6 év, ezen belül egy év tőketörlesztési türelmi idővel. A kamattámogatás mértéke, valamint a tőketörlesztési moratórium szempontjából a rendelet 13. §-ában foglaltakat úgy kell értelmezni, hogy az első év (és a futamidő évei) nem naptári évet jelent, hanem a hitelszerződés megkötésétől számított háromszázhatvanöt napot.” II. A hitelekhez/kölcsönökhöz kapcsolt kedvezmények fajtái és mértékei A hitelekhez/kölcsönökhöz kamattámogatás, illetőleg készfizető kezesség igénybevétele esetén a hitelekhez kezességvállalási díjtámogatás is kapcsolódik. Kamattámogatás csak olyan hitelszerződés után vehető igénybe, amelyben a teljes hiteldíj legfeljebb öt százalékponttal haladja meg a hitelszerződés megkötésének idő- 1998/27. szám pontjában érvényes jegybanki alapkamatot. A teljes hiteldíj a kamaton kívül magában foglalja a kezelési költséget és az egyéb járulékos díjakat is a kölcsönök esetében a rendelet 9. § (3) bekezdésében meghatározott feltételt kell biztosítani. A kamattámogatás alapja a jegybanki alapkamat és mértéke a kamattámogatási kérelem benyújtásakor érvényes jegybanki alapkamatnak első évben az 50%-a, az ezt követő legfeljebb öt évben a még fennálló hitelre 70%, 50%, 40%, illetve 20% és 10%. A kamattámogatás abban az esetben sem haladhatja meg átlagosan az 50%-ot, amennyiben a termelő vagy szövetkezet a szerződésben vállaltnál rövidebb idő alatt fizetné vissza hitel vagy kölcsön tartozását. A hitelekkel kapcsolatos kezességet — amelynek mértéke jogosultanként a kezességvállaló intézmény megítélésétől függően legfeljebb 80% lehet — a Hitelgarancia Rt., illetőleg az Agrárvállalkozási Hitelgarancia Alapítvány nyújthat 70%-os mértékű állami viszontgarantálás mellett. A kezességvállalási díj évenkénti összege a szerződéskötéskor a hitelszerződés szerinti hitelösszegre, a későbbiekben a mindenkor fennálló hitelösszegre vonatkoztatva nem haladhatja meg az 1,5%-ot. Tényleges mértéke a hitelösszeg nagyságától, illetve a vállalt kezesség mértékétől függ: tízmillió forint hitelösszeg alatt egységesen 1%, függetlenül a kezesség vállalt mértékétől, ezen felüli hitelösszeg esetén a díj a vállalt kezesség mértékének növekedése szerint 1,0—1,5% között változik. A kezesség nyújtásáért fizetendő díj 50%-át a költségvetés a termelő részére megtéríti. III. A hitelkérelmek beadása és elbírálása A hitelkérelmeket és üzleti terveket az agrárfinanszírozásban részt vevő hitelintézetek területi fiókjaihoz folyamatosan lehet benyújtani az általuk előírt példányszámban, formában, tartalommal, és elbírálásuk a hitelintézet hitelbírálati rendje alapján történik. A hitelkérelmeket a benyújtás előtt, valamint a tagi kölcsön támogatására vonatkozó kérelmeket a vállalkozó/szövetkezet lakhelye/telephelye szerint illetékes földművelésügyi hivatalnál regisztráltatni és záradékoltatni kell. A hitelintézetek e hitelezési konstrukció keretében csak olyan kérelmeket fogadhatnak be, amelyek egy példányán a hivatal által rávezetett záradék tanúsítja, hogy a hitelkérelemben foglaltak megfelelnek a rendeletben rögzített feltételeknek (a kérelmező személyét, az általa végzett tevékenység jellegét, a felvenni tervezett hitel összegét és annak felhasználási céljait stb. illetően). A hivatal a záradékolást a megyénként működő Agrárfejlesztési Bizottság állásfoglalása alapján vezeti rá a kérelemre. A hivataloknak az általuk nyilvántartásba vett és záradékolt kérelmeket a beadástól számított legkésőbb huszadik munkanapon a kérelmezők részére vissza kell juttatniuk és azok legfontosabb összesített adatairól (hitelösszeg, várható éves kamattámogatási igény) a záradékolást követően folyamatosan tájékoztatniuk kell a Pénzügyminisztériumot és a Földművelésügyi Minisztériumot. A befogadott hitelszerződések esetében a hitelintézetek döntik el, hogy a hitel folyósításához szükségesnek tartják-e kezesség biztosítását, és ettől függően szükség szerint kezdeményezik a kezességvállalási szerződések megkötését. A hitelintézetek által befogadott hitelek benyújtói a hitelszerződés, valamint kezességvállalás esetén a kezességvállalási szerződés megkötésével egyben — minden további eljárás nélkül — a rendelet 13. §-ában részletezett kamattámogatásra, illetve a 14. § szerinti kezességvállalási díjtámogatásra is jogosulttá válnak. A kamattámogatás elnyeréséhez külön feltételrendszer nem kerül meghatározásra, az a hitelszerződés alapján automatikusan igényelhető a hitel futamideje alatt. A hitelintézetek a hitelkérelmeket folyamatosan bírálják el, és a megkötött hitelszerződések legfontosabb összesített adatairól (hitelösszeg, kezességvállalási igény, évenkénti kamattámogatási igény) folyamatosan tájékoztatják a Pénzügyminisztériumot és a Földművelésügyi Minisztériumot. A Földművelésügyi Minisztérium az adatok összesítése alapján a költségvetési támogatási keret kimerülésekor tájékoztatja a hitelintézeteket a támogatás felfüggesztéséről. IV. A kamattámogatás és a kezességvállalási díjtámogatás igénylése A kamattámogatást és a kezességvállalási díjtámogatást a területileg illetékes adóhatóságtól lehet igényelni, az adóhatóság által kialakított igénylési rend szerint. A kamattámogatás a banki kamatterhelés gyakoriságának megfelelően, illetőleg szövetkezet esetén negyedévente igényelhető és az igényléshez csatolni kell a hitelintézet kamatbefizetést tanúsító igazolását is. Szövetkezet esetében az igénylésen kölcsönszerződésenként fel kell tüntetni a támogatás alapjául szolgáló kölcsön összegét, a kamatnapok számát, valamint hiteltérdemlően dokumentálni kell a kamat megfizetésének vagy jóváírásának tényét is. A hitelszerződés megkötését, illetve szövetkezet esetében a záradékolást követően az első hónapban/negyedévben fizetendő kamatra eső támogatás összege előlegként is megigényelhető a rendelethez csatolt igénylőlap felhasználásával (8. számú melléklet). A kezességvállalási díjtámogatást a kezességvállalási szerződés megkötését követően, illetve a futamidő alatt évente egy alkalommal — a díjfizetés megtörténte után — lehet igényelni. Az igényléshez csatolni kell a hitelintézet vagy a kezességvállaló intézmény igazolását a díj befizetéséről, valamint az R. 3. számú melléklete, valamint a rendelet 5. számú melléklete szerinti nyilatkozatot.” 1998/27. szám

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes